
ACORD 46/2007, DE 7 DE FEBRER , DEL PLE DEL CONSELL DE 
L’AUDIOVISUAL DE CATALUNYA

Expedient núm. 19/A/2006. Sol·licitud d’informe en relació amb la renovació de la concessió de l’emissora de radiodifusió sonora de Ripoll (90.5 MHz) propietat de la societat Ràdio Ripoll, SL 
1. El Govern de la Generalitat de Catalunya ha tramès a aquest Consell (registre d’entrada 1135/2006 de 22 de maig) la sol·licitud presentada per la societat Ràdio Ripoll, SL titular de la concessió administrativa per a la prestació del servei de radiodifusió sonora en ones mètriques amb modulació de freqüència a la localitat de Ripoll (90.5 MHz) davant la Subdirecció General de Mitjans Audiovisuals (actualment Direcció General de Mitjans Audiovisuals) mitjançant la qual demana la renovació de la concessió de la qual és titular la societat sol·licitant.

2. Amb la sol·licitud esmentada s’adjunta la documentació presentada per la societat sol·licitant.

3. El 3 de gener de 2006 va entrar en vigor la Llei 22/2005, de 29 de novembre, de la comunicació audiovisual de Catalunya (LCA). En virtut del que disposa la l’apartat 1. a) de la disposició transitòria cinquena LCA, els expedients administratius ja iniciats a l’entrada que en vigor de la llei,  els ha de continuar tramitant  la unitat administrativa que correspongui, fins que es resolguin.  

L’apartat 2 de l’esmentada disposició estableix que, pel que fa a la normativa aplicable, els procediments s’han de continuar tramitant d’acord amb el procediment originàriament establert fins que es produeixi l’adequació al que estableix la LCA, és a dir, la recollida en la disposició transitòria segona, l’aplicació de la qual està suspesa com a conseqüència del recurs d’inconstitucionalitat que va interposar el president del Govern de l’Estat contra diversos preceptes de l’esmentada llei i, per tant, la disposició transitòria segona ha esdevingut inaplicable fins la resolució del recurs.

4. Així doncs, la tramitació i resolució de l’expedient que ens ocupa correspon a la Direcció General de Mitjans Audiovisuals i amb caràcter previ a la resolució que es dicti, i d’acord amb el que estableix l’article 10. c) LCAC, aquest Consell ha d’emetre un informe preceptiu i vinculant sobre l’expedient de renovació de la concessió esmentada.

DE CONFORMITAT amb el que disposen l’article 10. c) de la Llei 2/2000, de 4 de maig, del Consell de l’Audiovisual de Catalunya modificada mitjançant la Llei 31/2002, de 30 de desembre, de mesures fiscals, administratives i de l’ordre social, per la Llei 3/2004, de 28 de juny , i l’article 31.4 i 6 de l’Estatut orgànic i de funcionament del Consell de l’Audiovisual de Catalunya.

Per tot l’exposat el Ple del Consell de l’Audiovisual de Catalunya, l’adopció dels següents

ACORDS

1. Aprovar l’informe relatiu a la sol·licitud presentada per la societat Ràdio Ripoll, SL (Expedient 19/A/2006), davant de la Subdirecció General de Mitjans Audiovisuals (actualment Direcció General de Mitjans Audiovisuals) relativa a la renovació de la concessió de l’emissora de radiodifusió sonora de Ripoll (90.5 MHz), a l’efecte del que estableix l’article 10. c) de la Llei 2/2000, de 4 de maig, i la disposició transitòria cinquena de la Llei 22/2005, de 29 de desembre, de la comunicació audiovisual de Catalunya.
2. Traslladar al Govern les consideracions següents que el Consell entén s’han de tenir en compte en relació amb el compliment de les condicions de la concessió pendent de renovar:
a) que pel que fa al sector de la radiodifusió sonora, en el qual participen la sol·licitant i una de les seves sòcies (Ona Catalana, SA) s’ha de tenir en compte que la cadena constituïda per aquesta i per Sociedad Española de Radiodifusión, SA (Ser) ocupa una important situació de preeminència amb una forta presència a tot el territori i unes elevades quotes d’audiència;

b)  que, malgrat ser Ona Catalana, SA, sòcia minoritària de la sol·licitant, el fet que la Sociedad Española de Radiodifusión, SA (Ser) adquirís fa uns mesos el seu capital social (i, per tant, el control) no ha d’implicar en cap cas la modificació de les condicions concessionals que s’han de subscriure en el contracte concessional a renovar;

c) que atès que el Tribunal Constitucional ha aixecat la suspensió de l’aplicació dels diversos preceptes de la LCA impugnats pel president del Govern de l’Estat llevat l’article 56 i la disposició transitòria amb els efectes que ja ens hem referit en la consideració jurídica 1, s’ha de tenir en compte que el règim substantiu aplicable a la concessió des de la data de renovació és el que regula la LCA.

3. Notificar aquest Acord a la Direcció General de Comunicació i Serveis de Difusió Audiovisuals del Departament de Cultura i Mitjans de Comunicació.

Barcelona, 7 de febrer de 2007
Josep M. Carbonell i Abelló

            Dolors Comas d’Argemir i Cendra
President

